מוטי גל

מרדכי (מוטי) גל (כ"ג בטבת תשי"ב, 21 בינואר 1952 - י' באדר ב' תשע"ד, 12 במרץ 2014) היה במאי ומפיק סרטים חוזר בתשובה חסיד חב"ד ושליח חב"ד ברמת גן למעלה משלושים שנה.

==ביוגרפיה==
נולד ביפו ליוסף ורחל מאוליבר יוצאי בולגריה. שירת בגולני ובמלחמת יום הכיפורים פיקד על סיירת החטיבה הירושלמית, וחצה את תעלת סואץ יחד עם האוגדה של אריאל שרון. לאחר שחרורו מצה"ל, עבר קורס אבטחה מיוחד שיועד לאנשי ביטחון ונשלח לארגנטינה, שם עברת את שם משפחתו ל"גל". למד לימודי קולנוע וצילום באוניברסיטת ניו יורק. לאחר סיום הלימודים ליווה כצלם ובמאי את מאבקה של אביטל שרנסקי לשחרורו של בעלה, נתן שרנסקי מכלאו בברית המועצות.

בשנת תשל"ח פגש את אבי פיאמנטה שהיה אז בתהליך חזרה בתשובה ודרכו התוודע לחסידות חב"ד. למד בישיבת "הדר התורה" החב"דית לחוזרים בתשובה, בקראון הייטס. לאחר שחזר בתשובה נישא בתשל"ט למלכה והזוג התגורר בכפר חב"ד. בה'תשמ"ד החל לשמש שליח חב"ד ראשי ברמת גן ושימש בתפקיד למעלה משלושים שנה.

בתחילת שנות ה-2000 הוא שב אל תחום עיסוקו והקים עם חברו שוקי בן פורת את חברת "פרי עץ הדעת", שהפיקה סרטים המיועדים למגזר החרדי, ובהם: "לילה בגומחה", "דג מלוח", "שדה מוקשים" ו"הנבל הכחול", חלקם השאירו חותם בציבור החרדי וזכו לאהדה גדולה, והציבו רף גבוה בתעשיית הקולנוע החרדי. בין סרטיו שיחקו יוסי גרבר אביתר לזר שרגא הרפז מיכאל וייגל וישי גולן. הוא הפיק את הסרט "המסע המופלא בארץ", מסע של שלושה נערים בישראל המגלים את מורשתם.

בשנת 1990, בתקופת "התרגיל המסריח", שימש מתווך בין יצחק שמיר לרבי מחב"ד, ונסע באותו תקופה מספר פעמים אל הרבי על־מנת להעביר מסרים משמיר. הוא נלווה לשמיר בוועידת מדריד.

בשנת 2000 הקים את מיזם "בית מעשים טובים" ברמת גן העוסק בחלוקת מזון ועזרה לילדים. רכש מבנה גדול בתל אביב והקים בו את ארגון "יהודה וישראל" עבור ילדים מחוננים, יוצרים ואמנים במטרה לעודד אותם להתעניין ביהדות. בנוסף לכך, הקים יחד עם בתו את "מדרשת התעוררות" לנשים ולנערות, בה מתקיימים שיעורים קבועים ופעילויות נוספות.

לאחר שנתגלתה אצלו מחלה ממארת הגביר את פעילותו וערך אירועים לרפואתו. לאחר מאבק של שנתיים עם מחלתו, נפטר בי' באדר ב' תשע"ד ונקבר בחלקת חב"ד בבית הקברות הר הזיתים.

היה אב לעשרה ילדים.
בניו, אברהם משה ויוסף יצחק, ממשיכים את דרכו בשליחות ברמת גן.

==פילמוגרפיה==
===קולנוע===
{| class="wikitable sortable"
|-
!שנה
! שם
! תפקיד
! הערות
|-
|1999
|לילה בגומחה
| rowspan="7" |במאי, יוצר, מפיק
| rowspan="2" |עלילתי, דרמה
|-
|2000
|דג מלוח
|-
|
|המסע המופלא בארץ
|
|-
| rowspan="2" |2001
|שדה מוקשים
| rowspan="4" |עלילתי, דרמה
|-
|שדה מוקשים <small>(חלק 2)</small>
|-
| rowspan="2" |2003
|הנבל הכחול
|-
|הנבל הכחול <small>(חלק 2)</small>
|}
==לקריאה נוספת==
* עיתון כפר חב"ד, מספר 1551 י"ט באדר ב' תשע"ד
* חיים יהודים, שיחת השבוע מספר 50, ו' כסלו תשמ"ח

==קישורים חיצוניים==
* 
* 
* [https://web.archive.org/web/20160303182056/http://beismoshiachmagazine.org/katavot/2012/8/16/484600076542.html כתבת פרופיל] אתר שבועון 'בית משיח'
* יעקב מן, [http://old2.ih.chabad.info/#!g=1&url=article&id=76726 אני אלחם עד הסוף], עיתון בקהילה כ' תמוז התשע"ג (28.06.2013)
* [http://old2.ih.chabad.info/#!g=1&url=article&id=78898 הרב גל מספר על מחלה ואמונה], ראיון בעיתון 'שביעי', י"ז כסלו התשע"ד (20.11.2013)
* 

;כתבות שנכתבו עליו אחר פטירתו

* יהודה פרל, [https://www.hakolhayehudi.co.il/item/Jewish_identity/הרב-מוטי-גל-הלך-לעולמו-•-בקצה-המזלג-על-חייו-ומפעלו הרב מוטי גל הלך לעולמו • 'בקצה המזלג' על חייו ומפעלו], הקול היהודי

* שניאור זלמן לוין, [https://web.archive.org/web/20140826114943/http://beismoshiachmagazine.org/katavot/2014/3/20/016526791269.html השליח שפרץ מרמת גן לארץ ישראל כולה], שבועון בית משיח
* 

קטגוריה:מפיקים ישראלים
קטגוריה:במאים ישראלים
קטגוריה:אמנים ישראלים שחזרו בתשובה
קטגוריה:חסידי חב"ד
קטגוריה:רמת גן: אישים
קטגוריה:פעילים חברתיים ישראלים
קטגוריה:תנועת התשובה: פעילים
קטגוריה:שלוחי חב"ד
קטגוריה:יהודים הקבורים בהר הזיתים: חלקת חב"ד
קטגוריה:שחקני קולנוע חרדי
קטגוריה:יוצרי קולנוע חרדי
קטגוריה:ישראלים שנולדו ב-1952
קטגוריה:ישראלים שנפטרו ב-2014